Izinkantolo zibhekana nomsebenzi obucayi uma kumele zithole ukuthi yikuphi okuzosebenzela ingane kahle kunakho konke, ngenxa yokuthi akunandlela elula yokuthola ukuthi yikuphi lokho. Umbhali ubheka lokho okuthiwa okuzosebenzela ingane njengoba kukleliswe ku<I>McCall v McCall</I>. Iningi lezingane elizithola liphakathi komdonsiswano wokuthi ngubani ozogcina izingane, zihlushwa yingcindezi eyenzeka esikhathini eside nesifushane yokuthi zehlukanise phakathi ukwethembeka kwazo. Kusala imibuzo eminingi enikezana inselelo: njengokuthi ngabe ukuthola ukuthi yikuphi okuzosebenzela ingane kahle kusho ukubonelela konke okuthinta ingane noma ngabe kusho ukuthi izibonelelo ezithile kumele zilahlwe yini; ngabe lokho okuzosebenzela ingane kahle kumele kubukwe ngeso elibheke okuzokwenzeka maduzane; esikhathini esimaphakathi nendawo noma eside; ngabe kumele kubukwe ngasohlangothini olufaka nemizwa yomuntu ngokuthile noma ngakulolo olubheka isimo sodwa yini. Yize umbhali ebeka ukuthi lokho okuzosebenzela ingane kahle kumele kuvezwe ngabathathizinqumo abangabantu abadala, bebe bebheke isimo leso ngaphandle kokuxhuma neminye imifakela, kunokuthi babheke izifiso zengane ezihlanganise neminye imizwa, uyexwayisa ukuthi kuqashelwe ukubeka lezo zinto ezizosebenzela ingane ngokuthi kugxilwe kulokho okuzosebenzela umzali. End